Luis García Fernández

Luis García Fernández (s. 6. helmikuuta 1981 Oviedo, Oviedon maakunta, Espanja) on espanjalainen jalkapalloilija, pelipaikaltaan hyökkääjä. Hän edustaa meksikolaista Tigres UANLia.

 Ura 

García pelasi juniorina Real Oviedon ja La Brañan joukkueissa. 18-vuotiaana hän siirtyi Real Madridiin ja pelasi ammattilaisuransa ensimmäiset vuodet 2000–2003 seuran B- ja C-joukkueissa. Edustusjoukkueessa hän pelasi ainoastaan yhden Espanjan cupin ottelun.Luis García, en el espejo de Luis Enrique  Media Punta. Viitattu 15.3.2008.

Kaudeksi 2003–2004 García siirtyi Real Murciaan ja teki ensiesiintymisensä Espanjan pääsarjassa Primera Divisiónissa 31. elokuuta 2003 ottelussa Celta Vigoa vastaan. Pääsarjauransa ensimmäisen maalin hän teki samassa ottelussa rangaistuspotkulla ja viimeisteli kauden aikana yhteensä 11 maalia, jotka eivät kuitenkaan riittäneet pelastamaan Murciaa putoamiselta Segunda Divisióniin. Kauden 2004–2005 García pelasi Mallorcassa ja teki niin ikään 11 maalia.Ficha del jugador LFP. Viitattu 5.6.2007.

García siirtyi Espanyoliin ennen kautta 2005–2006. Samalla kaudella Espanjan cupin loppuottelussa hän teki kaksi maalia, kun Espanyol voitti Real Zaragozan 4–1.El Espanyol desquicia al Zaragoza y se alza con la Copa del Rey Marca. Viitattu 5.6.2007. Kaudella 2006–2007 García pelasi Espanyolin paidassa Uefa-cupin loppuottelussa toista espanjalaisjoukkuetta Sevillaa vastaan.Palop ensures cup joy for Sevilla Uefa. Viitattu 5.6.2007.

Espanjan maajoukkueessa García debytoi kesäkuun 2007 EM-karsintaotteluissa Latviaa ja Liechtensteinia vastaan.Jugadores de la selección  Fútbol en la Red. Viitattu 15.3.2008.

 Saavutukset 

 Copa del Rey: 2006

 Lähteet 

 Aiheesta muualla 
 Luis García Espanyolin sivustolla  

Luokka:Espanjalaiset jalkapalloilijat
Luokka:Vuonna 1981 syntyneet
Luokka:Elävät henkilöt